کەناڵی مۆزامبیک

کەناڵی موزامبیک  (بە پورتوگالی :Canal De Moçambiqu) ئاوەڕێیەکە لە ئۆقیانووسی ھیند نێوان دوورگەی ماداگاسکار لە ڕۆژھەڵات و وڵاتی مۆزامبیک  لە کیشوەری ئەفریقا لە ڕۆژاوایدا ھەڵکەوتووە.http://www.britannica.com/EBchecked/topic/395425/Mozambique-Channel ئەم ئاوەڕێیە  نزیک بە ١٦٥ میلیۆن ساڵ لەمەوبەر و لە سەردەمی دابەشبوونی کیشوەری گەورەی گۆندوانا و ئەو کاتەی کە ماداگاسکار لە کیشوەری ئافریقا جیا بۆتەوە وەدیھاتووە، درێژییەکەی بریتییە لە ١٦٠٠ کیلۆمەتر و پانییەکەی لە ٤٠٠ تا ١٠٠٠ کیلۆمەتر لە گۆڕان دایە.http://www.worldatlas.com/aatlas/infopage/mozchann.htm

ھەروەھا قووڵی ئەم کەناڵە لە قووڵترین شوێنی دەگاتە ٣٠٠٠ مەترhttp://www.worldatlas.com/aatlas/infopage/mozchann.htm کۆمەڵەدوورگەکانی کۆمۆرۆ دەرگای باکووری و دوورگەکانی باسا داندیا و دوورگەی ئوروپا لە باشوری ئەم ئاوەڕێیە دان. ئەم دوورگانە گرینگی ستراتێجییان ھەیە و لەسەر خاوەندارێتییان لە نێوان فەرەنسا و مۆزامبیک ناکۆکی ھەیە.

کەناڵی مۆزامبیک ئاوەڕێیەکی گرینگی کەشتیوانی ڕۆژھەڵاتی ئافریقایە و گشت ڕووبارە گرینگەکانی ماداگاسکار دەڕژێنەوە ئەم کەناڵە.http://onlinelibrary.wiley.com/doi/10.1029/1999GL002349/full ھەردوو بەندەری ماھاجانگا و تولیاری لەم کەناڵە دا ھەڵکەوتوون و لە کەناری بەرنابەریان دا سەرەتای ڕووباری زامبزی لێیە کە لە ئەنگۆلا وە دێت و سنووری ھەر چوار وڵاتی زامبیا، زیمبابوی، بۆتسوانا، نامیبیا دیار دەکات و دەچێتەوە مۆزامبیک، لەسەر ئەم ڕووبارە بەندەرگەلی ماپوتۆ، مۆزامبیک و بیرای لەسەرە. ھەروەھا چەند تەوژمی زەریایی گرینگ وەکوو مۆزامبیک و تەوژمی گالس بەم کەنداوە دا تێدەپەڕن.

 سەرچاوەکان
 ماڵپەڕی جیۆگرافی

پۆل:کەناڵی مۆزامبیک
پۆل:دەربەندەکانی ئەفریقا
پۆل:دەربەندە دەریاییەکان
پۆل:تەنگاوە نێودەوڵەتییەکان
پۆل:سنووری ناوچەکانی باشوری نیوەگۆی زەوی (فەرەنسا)
پۆل:سنوورەکانی ماداگاسکار
پۆل:سنوورەکانی کۆمەڵەدوورگەی قەمەر
پۆل:سنوورەکانی مۆزامبیک